

Р е п у б л и к а б ъ л г а р и я

**МИНИСТЕРСТВО НА ОКОЛНАТА СРЕДА И ВОДИТЕ**

**ДО**

**МИНИСТЕРСКИЯ СЪВЕТ**

**НА РЕПУБЛИКА БЪЛГАРИЯ**

**ДОКЛАД**

**от**

**ИВЕЛИНА ВАСИЛЕВА – МИНИСТЪР ОКОЛНАТА СРЕДА И ВОДИТЕ**

**Относно:** *проект на Постановление на Министерски съвет за приемане на Наредба за управление на строителните отпадъци и за влагане на рециклирани строителни материали*

**УВАЖАЕМИ ГОСПОДИН МИНИСТЪР – ПРЕДСЕДАТЕЛ,**

**УВАЖАЕМИ ГОСПОЖИ И ГОСПОДА МИНИСТРИ,**

На основание чл. 31, ал. 2 от Устройствения правилник на Министерския съвет и на неговата администрация, представям на Вашето внимание проект на Постановление на Министерския съвет за приемане на Наредба за управление на строителните отпадъци и за влагане на рециклирани строителни материали.

С проекта на Наредба за управление на строителните отпадъци и за влагане на рециклирани строителни материали се предвижда допълнение на случаите, за които не се изисква изготвянето на План за управление на строителните отпадъци (ПУСО). В същото време условията и реда за изхвърляне, събиране, транспортиране, претоварване, оползотворяване и обезвреждане на строителни отпадъци (СО) от тези обекти на територията на съответната община ще се определят с наредбата по чл. 22 от Закона за управление на отпадъците. По този начин ще се осигури проследимост на генерираното количество строителни отпадъци на територията на съответната община. От друга страна ще се избегне изхвърляне на СО на нерегламентирани места, което от своя страна ще доведе до намаляване на разходите на общината за почистване на нерегламентирани сметища за СО, когато извършителят е неизвестен.

В проекта на Наредба са разписани условията, при които се издават документи по чл. 35 от Закона за управление на отпадъците (ЗУО), когато се извършват дейности със строителни отпадъци на повече от една площадка от един и същи оператор.

|  |  |  |
| --- | --- | --- |
| CI Logo_MOSV_9k_2015-2 | София, 1000, бул. „Кн. Мария Луиза” 22  Тел: +359(2) 940 6194, Факс:+359(2) 986 25 33 |  |

Тази промяна е продиктувана от факта, че разрешението за дейности с отпадъци е безсрочно за дадената площадка, но когато приключат строителните дейности, повече няма да се извършват такива дейности на същата. Решението за извършване на дейности с отпадъци съгласно ЗУО се издава от компетентния орган, който се произнася с решение в срок до два месеца от получаване на заявлението или от отстраняване на нередовностите и/или предоставянето на допълнителната информация. Издаването на документ за дейности със строителни отпадъци за територията на една РИОСВ с условия за информиране при започване и приключване на строителните и монтажните работи и дейностите по премахване ще доведе до облекчение на бизнеса.

Създадена е нова глава „Контрол“. В нея се разяснява реда за извършване на контрол на изпълнението на ПУСО, както и кой компетентен орган (органът одобрил инвестиционния проект, общината или РИОСВ) го извършва.

Проектът на Наредбата за управление на строителните отпадъци и за влагане на рециклирани строителни материали е съобразен и с Решение № 411 от 19 май 2016 година на Министерския съвет приемане на план за действие с мерки, адресиращи основните проблемни области, възпрепятстващи нарастването на инвестициите, утвърдени с Решение № 617 на Министерския съвет от 12 август 2015 г.

Проектът на ПМС за приемане на Наредба за управление на строителните отпадъци и за влагане на рециклирани строителни материали не транспонира европейско законодателство.

За прилагането на наредбата не се изисква използването на допълнителни средства от държавния бюджет.

В съответствие с чл. 26, ал. 2 от Закона за нормативните актове, проектът на Постановление, проектът на Наредба и проектът на доклад са публикувани на интернет страниците на МОСВ и на Портала за обществени консултации към Министерския съвет.

Проектът на Постановление е съгласуван в съответствие с чл. 32, ал. 1 и ал. 5 от Устройствения правилник на Министерския съвет и на неговата администрация.

**УВАЖАЕМИ ГОСПОДИН МИНИСТЪР – ПРЕДСЕДАТЕЛ,**

**УВАЖАЕМИ ГОСПОЖИ И ГОСПОДА МИНИСТРИ,**

Във връзка с гореизложеното и на основание чл. 8, ал. 2 от Устройствения правилник на Министерския съвет и на неговата администрация, **предлагам проектът на Постановление на Министерския съвет за приемане на Наредба за управление на строителните отпадъци и за влагане на рециклирани строителни материали** да бъде разгледан и приет на заседание на Министерския съвет.

**Приложения:**

1. Проект на Постановление на Министерския съвет;

2. Проект на Наредба за управление на строителните отпадъци и за влагане на рециклирани строителни материали;

3. Финансова обосновка, одобрена от министъра на финансите;

4. Съобщение до средствата за масово осведомяване;

5. Справка за отразяване на постъпилите становища от съгласувателната процедура.

**ИВЕЛИНА ВАСИЛЕВА**

*Министър на околната среда и водите*